সৌরভকে পাশে নিয়ে তাপবিদ্যুৎ কেন্দ্রের শিলান্যাস মুখ্যমন্ত্রীর

ওয়েবডেস্ক: দীর্ঘ প্রতীক্ষার অবসানে আজ পশ্চিম মেদিনীপুর (Paschim Medinipur)  সহ জঙ্গলমহলের (JungleMahal) মানুষের মুখে হাসি ফোটালেন মুখ্যমন্ত্রী মমতা বন্দ্যোপাধ্যায় (Mamata Banerjee)। পশ্চিম মেদিনীপুরের শালবনিতে (Salboni) তাপবিদ্যুৎ কেন্দ্রের (Thermal power plant) শিলান্যাসের মধ্য দিয়ে আজ এক নয়া সূচনা হল মুখ্যমন্ত্রীর হাত ধরে।

সোমবার দুপুরে সৌরভকে পাশে নিয়ে এই ঐতিহাসিক প্রকল্পের শিলান্যাস করলেন মমতা বন্দ্যোপাধ্যায়। এই তাপবিদ্যুৎ কেন্দ্রের হাত ধরেই বিপুল কর্মসংস্থান বলে জানালেন মুখ্যমন্ত্রী। মমতা বন্দ্যোপাধ্যায়ের এই উদ্যোগকে স্বাগত জানিয়েছেন সৌরভ গঙ্গোপাধ্যায় (Sourav Ganguly)।

সৌরভ বলেন, এই প্রকল্পের জন্য পশ্চিমবঙ্গকে বেছে নেওয়ার জন্য জিন্দাল গোষ্ঠীকে (Jindal Group) ধন্যবাদ। আগে এখানে তাদের সিমেন্টের কারখানা ছিল, এবার তাপবিদ্যুৎ কেন্দ্র গড়ে উঠবে। জিন্দাল গোষ্ঠীর এই বিনিয়োগ শুধু যে কর্মসংস্থান তৈরি করবে তা নয় , সব দিক দিয়ে এলাকার আমূল পরিবর্তন হবে। নিশ্চিতভাবে বলতে পারি, আগামী ৫ বছরের মধ্যে মেদিনীপুরের শালবনির চেহারা পুরো পালটে যাবে। ব্যাপক পরিবর্তন হবে।

দেখুন আরও খবর:  দেউচা পাচামিতে ১ লক্ষ কর্মসংস্থান: মমতা

উল্লেখ্য, চলতি বছরেই বিশ্ব বাণিজ্য সম্মেলন এসে সজ্জন জিন্দাল ঘোষণা করেছিলেন, বাংলায় আরও শিল্প গড়বেন তিনি। সেইমতো শালবনি থেকে এই ঐতিহাসিক প্রকল্পের সূচনা করলেন মুখ্যমন্ত্রী । এদিন এই মঞ্চ থেকেই থেকেই জিন্দাল গ্রুপের সকলকে ধন্যবাদ জানিয়েছেন মুখ্যমন্ত্রী।

প্রকল্পের রূপরেখা সকলের সামনে তুলে ধরে মমতা বলেন, ৮০০ মেগাওয়াটের দুটি ইউনিট গড়ে উঠবে। এই প্রকল্পের মোট খরচ পড়বে ১৬ কোটি টাকা। এই কর্মসূচির ফলে ১৫ হাজার মানুষের কর্মসংস্থান হবে।

মুখ্যমন্ত্রী বলেন, ১৬ হাজার  মেগাওয়াটের এই দুটি প্রকল্প এই নয়া দিগন্ত উন্মোচন করবে। শুধু পশ্চিম মেদিনীপুর, জঙ্গলমহল নয়, রাজ্যের ২৩টি জেলার বাসিন্দারা উপকৃত হবে।

মঞ্চ থেকে বাম জমানাকে নিশানা করে মুখ্যমন্ত্রী বলেন, একটা সময় বলা হত, “লোডশেডিংয়ের সরকার, আর নেই দরকার।”  কিন্তু এখন সেই দিন আর নেই। ২৪ ঘণ্টাই বিদ্যুৎ পরিষেবা পায় মানুষ। আরও দুটি তাপবিদ্যুৎ কেন্দ্র হবে। ফলে লোডশেডিংয়ের সমস্যা চিরতরে বন্ধ হয়ে যাবে।

কর্মসংস্থান প্রসঙ্গে মুখ্যমন্ত্রী দেউচা পাচামির কথাও উল্লেখ করেন। তিনি বলেন, দেউচাতে বিশাল কোল ব্লক তৈরি হচ্ছে। ১ লক্ষ কর্মসংস্থান তৈরি হবে।

দেখুন আরও খবর-